section_heading: Razmnožavanje
paragraph_text: mini|250px|Rekonstrukcija gnijezda s jajima Maiasauri su živjeli u krdima i odgajali mlade u kolonijama za gniježđenje. Gnijezda su bila gusto raspoređena u kolonijama, slično kao i kod današnjih morskih ptica. Razmak među njima iznosio je oko 7 m, manje od dužine odrasle jedinke. Gnijezda su bila načinjena od zemlje s 30 do 40 jaja poslaganih kružno ili spiralno. Bila su duga otprilike kao nojeva. Većina jaja bila je postavljena uspravno, s oštrim krajem u zemlji. Gnijezda su bila duboka oko 1 m i široka oko 2 m. mini|lijevo|270px|Ilustracija krda Maiasaura koji se kreću pored jednog potoka, na polusušnom području formacije Two Medicine. Za tu regiju karakteristični su slojevi vulkanskog pepela i razne [[četinjače, paprati i preslice.]] Jaja su inkubirana toplinom trulećih biljaka koju su u gnijezdo postavili roditelji. Rub gnijezda vjerojatno nije bio pokriven biljkama. Fosili mladunaca pokazuju da njihove noge nisu bile sasvim razvijene nakon izlijeganja, pa oni nisu mogli hodati. Fosili, također, pokazuju da su zubi bili djelomično istrošeni, što znači da su im roditelji donosili hranu u gnijezdo. mini|250px|Kostur mladunca. Mladunci su s 41&nbsp;cm dužine dosezali 150&nbsp;cm nakon prve godine. Tada ili nakon još jedne godine napuštali su gnijezdo. Takav brz rast dokaz je da su bili toplokrvni. Već nakon druge godine imali bi dužinu od 3 metra, nakon čega se rast usporavao. Punu dužinu dostizali su s 8 godina. Mladunci su imali različite karakteristike lica od roditelja, kao što su veće oči i kraću njušku. Takve osobine česte su kod životinja koje ovise o svojim roditeljima u ranom stadiju života.